Source: https://www.ilegis.ro/oficiale/index/act/212695
Timestamp: 2019-04-22 08:47:36+00:00
Document Index: 29892990

Matched Legal Cases: ['Articolul 1', 'Articolul 2', 'Articolul 5', 'Articolul 6', 'Articolul 7', 'Articolul 8']

ORDIN nr. 36 din 5 aprilie 2019 - iLegis
ORDIN nr. 36 din 5 aprilie 2019
ORDIN nr. 36 din 5 aprilie 2019pentru aprobarea Normativului de cheltuieli pentru acţiuni de protocol, specific Ministerului Afacerilor Interne
Având în vedere prevederile art. 1 alin. (5) din Ordonanţa Guvernului nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice, aprobată cu modificări prin Legea nr. 247/2002, cu modificările şi completările ulterioare, în temeiul art. 7 alin. (5) din Ordonanţa de urgenţă a Guvernului nr. 30/2007 privind organizarea şi funcţionarea Ministerului Afacerilor Interne, aprobată cu modificări prin Legea nr. 15/2008, cu modificările şi completările ulterioare, ministrul afacerilor interne emite următorul ordin: Articolul 1
Se aprobă Normativul de cheltuieli pentru acţiuni de protocol, specific Ministerului Afacerilor Interne, denumit în continuare MAI, prevăzut în anexa care face parte integrantă din prezentul ordin, denumit în continuare normativ specific. (2) Normativul specific prevăzut la alin. (1) stabileşte exclusiv limitele de cheltuieli pentru:a) organizarea de mese oficiale şi de cocteiluri, potrivit pct. I din normativul specific;b) mesele zilnice şi alte trataţii oferite în situaţia invitării în ţară a unor delegaţii pe cheltuiala părţii române, potrivit pct. II din normativul specific.Articolul 2
Pentru cheltuielile reglementate de Ordonanţa Guvernului nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice, aprobată cu modificări prin Legea nr. 247/2002, cu modificările şi completările ulterioare, altele decât cele prevăzute la art. 1 alin. (2) din prezentul ordin, se aplică prevederile pct. II.B. 2-6, III şi IV din tabelul „Normative de cheltuieli şi limite maxime în cadrul cărora se pot aproba şi efectua cheltuieli pentru acţiuni de protocol“ din anexa nr. 2 la ordonanţa sus-menţionată, cu respectarea celorlalte prevederi legale în vigoare.
(1) Cheltuielile prevăzute la pct. II.A din normativul specific se efectuează în limita procentelor de 15%, 50% şi 35%, corespunzătoare micului dejun, prânzului şi, respectiv, cinei.(2) În zilele în care se oferă mese/dejunuri oficiale şi/sau cocteiluri/recepţii, prevăzute la pct. I.A, respectiv I.B din normativul specific, cheltuielile prevăzute la pct. II.A din normativul specific se diminuează procentual, conform componenţei prevăzute la alin. (1), corespunzător tipului de masă înlocuit de masa oficială/dejunul oficial şi/sau de cocteil/recepţie.(3) Prin excepţie de la prevederile alin. (1), ordonatorul de credite la nivelul căruia se efectuează cheltuielile poate aproba depăşirea limitelor procentuale prevăzute la alin. (1), în situaţii justificate generate de modul/programul de desfăşurare a activităţii.(4) Alin. (3) se aplică dacă sunt întrunite cumulativ următoarele condiţii:a) activitatea respectivă se desfăşoară pe parcursul întregii zile;b) în ziua respectivă nu se efectuează şi cheltuieli dintre cele prevăzute la pct. IA din normativul specific;c) nu se depăşesc limitele prevăzute la pct. II.A din normativul specific.
Limitele maxime pentru cheltuielile cu masa, respectiv pentru trataţii în cazul activităţilor desfăşurate în cadrul proiectelor finanţate din fonduri externe nerambursabile sunt cele prevăzute la pct. II.A.3, respectiv II.B din normativul specific, pentru fiecare zi de desfăşurare a activităţilor.Articolul 5
Cheltuielile aferente acţiunilor de protocol prevăzute de prezentul ordin se efectuează cu încadrarea în bugetele aprobate fiecărui ordonator de credite.Articolul 6
Activităţile aprobate potrivit normelor aplicabile la nivelul Ministerului Afacerilor Interne şi nefinalizate până la data intrării în vigoare a prezentului ordin se duc la îndeplinire conform dispoziţiilor legale în vigoare la data aprobării organizării acestora.Articolul 7
În aplicarea prezentului ordin, Direcţia generală financiară poate emite precizări pe domeniul propriu de competenţă.Articolul 8
Carmen Daniela Dan Bucureşti, 5 aprilie 2019.Nr. 36.
ANEXĂ NORMATIVde cheltuieli pentru acţiuni de protocol, specific Ministerului Afacerilor Interne
Normativ de cheltuieli Unitatea de măsură Limita maximă
I. Organizarea de mese oficiale şi de cocteiluri
1. Ministrul afacerilor interne, secretarii de stat, inspectorul general al Poliţiei Române, preşedintele Administraţiei Naţionale a Rezervelor de Stat şi Probleme Speciale, prefecţii lei/persoană 120
2. Subsecretarii de stat, secretarul general al Ministerului Afacerilor Interne (MAI), secretarul general al Administraţiei Naţionale a Rezervelor de Stat şi Probleme Speciale, secretarii generali adjuncţi, subprefecţii, secretarii generali ai prefecturilor, rectorul Academiei de Poliţie „Alexandru Ioan Cuza“, inspectorul general al Jandarmeriei Române, inspectorul general al Inspectoratului General pentru Situaţii de Urgenţă, inspectorul general al Poliţiei de Frontieră Române, inspectorul general al Inspectoratului General pentru Imigrări, inspectorul general al Inspectoratului General de Aviaţie al Ministerului Afacerilor Interne şi conducătorii instituţiilor din MAI care au calitatea de ordonatori terţiari de credite, aflaţi în finanţarea directă a ordonatorului principal de credite lei/persoană 90
B. Limite valorice pentru cocteiluri sau recepţii care pot fi oferite de persoanele prevăzute la lit. A lei/persoană 25
C. Cafea, apă, sucuri sau alte trataţii oferite în timpul conferinţelor sau al şedinţelor, organizate de persoanele prevăzute la lit. A pct. 1 şi 2, în limita sumei de lei/persoană 20
1. Delegaţiile conduse de ministrul afacerilor interne, invitaţii acestuia, ai preşedintelui Administraţiei Naţionale a Rezervelor de Stat şi Probleme Speciale şi ai prefecţilor lei/persoană 160
2. Invitaţii secretarilor de stat, inspectorului general al Poliţiei Române, subsecretarilor de stat, subprefecţilor şi ai rectorului Academiei de Poliţie „Alexandru Ioan Cuza“ lei/persoană 130
3. Invitaţii secretarului general al MAI, secretarului general al Administraţiei Naţionale a Rezervelor de Stat şi Probleme Speciale, secretarilor generali adjuncţi, secretarilor generali ai prefecturilor, directorilor generali/directorilor din Aparatul central al MAI, invitaţii inspectorului general al Jandarmeriei Române, inspectorului general al Inspectoratului General pentru Situaţii de Urgenţă, inspectorului general al Poliţiei de Frontieră Române, inspectorului general al Inspectoratului General pentru Imigrări, inspectorului general al Inspectoratului General de Aviaţie al Ministerului Afacerilor Interne, directorilor generali şi ai directorilor din Administraţia Naţională a Rezervelor de Stat şi Probleme Speciale şi conducătorii instituţiilor din MAI care au calitatea de ordonatori terţiari de credite, aflaţi în finanţarea directă a ordonatorului principal de credite lei/persoană 105
4. Invitaţii conducătorilor instituţiilor din MAI care au calitatea de ordonator terţiar de credite, alţii decât cei prevăzuţi la pct. II.A.1-3 lei/persoană 90
Cafea, apă, sucuri sau alte trataţii oferite în timpul tratativelor sau al şedinţelor, în limita sumei de: lei/persoană/zi 20